b"\n_START_ARTICLE_\nLouis Johnson\n_START_SECTION_\nBiografija\n_START_PARAGRAPH_\nKot studijski glasbenik je sodeloval na snemanju hitov znanih izvajalcev. Igral je na Jacksonovih albumih Off the Wall, Thriller in Dangerous, posnel pa je tudi skladbi \xc2\xbbBillie Jean\xc2\xab\xc2\xa0in \xc2\xbbDon't Stop 'Til You Get Enough\xc2\xab. Igral je tudi pri skladbi Georga Bensona, \xc2\xbbGive Me the Night\xc2\xab. Johnson je bil eden izmed treh basistov, ki je igral na albumu Herba Alperta, Rise, ki je vseboval skladbo, ki je osvojila Grammyja za najbolj\xc5\xa1o instrumentalno pop izvedbo._NEWLINE_Zaradi svojega zna\xc4\x8dilnega stila, je Johnson dobil vzdevek \xc2\xbbThunder-Thumbs\xc2\xab. S svojo \xc2\xbbslap\xc2\xab\xc2\xa0tehniko igranja bas kitare je za\xc4\x8del kmalu potem, ko je tehniko javnosti predstavil Larry Graham, tako Johnson kot Graham pa sta znana kot za\xc4\x8detnika tehnike \xc2\xbbslapanja\xc2\xab._NEWLINE_Johnsonov stil igranja se sli\xc5\xa1i na albumu Time Exposure (Stanley Clarke), Hydra (Grover Washington, Jr.), Guardian of the Light, Thief in the Night (George Duke), Jeffrey Osborne, Stay with Me Tonight (Jeffrey Osborne)._NEWLINE_Dober primerek Johnsonovega igranja s palcem lahko sli\xc5\xa1imo pri skladbi Earla Klugha, \xc2\xbbKiko\xc2\xab._NEWLINE_Njegov stil vsebuje funk pluckanje v kombinaciji s palcem, kar skupaj z bas kitaro Music Man StigRay daje zelo funky zvok ._NEWLINE_Johnson je bil basist na Klughovem jazz-pop albumu Living inside Your Love in albumu Finger Paintings, igral pa je tudi na albumu Quincyja Jonesa Mellow Madness._NEWLINE_Umrl je 21. maja 2015 v 60. letu starosti."